recursal/SuperWikiNEXT-32B huggingface dataset:
**Al Mukala** (arapski: المكلا) je glavni grad jemenske muhafaze (pokrajine) Hadramaut, obalnog područja u južnom dijelu Jemena na obalama Adenskog zaljeva. Udaljena je oko 480 km (300 km) istočno od Adena i glavna je luka u Hadramautu, najvećoj pokrajini u Jemenu.

Historija
---------

Mukala je osnovana 1035 godine, kao ribarska luka na obalama Indijskog oceana.
Mukala se u prošlosti zvala *Cane* ili *Džana (Qana)*, to je bila važna trgovačke luka za promet između Indije i Afrike, za proizvode iz zaleđa, a najviše tamjan koji se proizvodio u zaleđu grada.
Al Mukala je tokom historije bila glavni grad *Sultanata Kuvaiti Država Hadramauta* (Qu'aiti Sultanat Shihr and Mukalla) sve do 1967 godine, kada je postala dijelom nove države Južni Jemen. *Sultanat Kuvajti Hadhramaut* bio je dio *Južnoarapskog Protektorata* sve do tog ujedinjenja. Za vrijeme Sultanata Kuvaiti, sjedište Britanskog guvernera bila je Al Mukala.

Utvrda Kasr al-Guvajz iznad Mukale
Mukala je tek 1977. povezana sa obalnom cestom, koja vodi do Adena, najvećeg grada u regiji.

Privreda današnje Mukale, temelji se na ribarstvu i preradi ribe, kožarskoj industriji, duhanskoj industriji brodogradnji i prihodima od velike morske luke. Za jakih monsunskih vjetrova, od juna do septembra, luka Mukala postaje vrlo problematična, pa brodovi radije koriste sigurniju luku Burum koja se nalazi 30 km jugozapadno.

Izvori
------

1. ↑  Yemen: Governerates, Cities & Villages - Statistics & Maps on City Population
2. 1 2  „City in Yemen. PHOTO. Article in the LookLex / Encyclopaedia (pristupljeno 1.02. 2011.". Arhivirano iz originala na datum 2010-02-05. Pristupljeno 2011-02-01.
3. ↑  „Myos Hormos". *Maritime Incense Route*. Pristupljeno 7. prosinca 2008.

Vanjske veze
------------

***Al-Mukala*** na Wikimedijinoj ostavi

* Regional/Middle\_East/Yemen
* 100+ Travel Photos of Yemen Arhivirano 2013-01-05 na Wayback Machine-u
* O Mukali na Enciklopediji LookLex Arhivirano 2010-02-05 na Wayback Machine-u

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |
**Ig** (njemački: *Igglack*) je gradić od 2 287 stanovnika, administrativni centar istoimene Općine Ig u sredini Slovenije.

Geografske karakteristike
-------------------------

Ig leži udaljen desetak kilometara od centra Ljubljane u pravcu juga, na rubu prostora znanog kao Ljubljansko barje. Upravo kod Iga izvire potok Ižica velika pritoka rijeke Ljubljanice.

Historija
---------

Prostor na kom se nalazi današnje naselje bio je naseljen već za prahistorije, to su otkrila iskapanja provedena krajem 19. vijeka, kad su iskopani ostatci sojenica. 

To arheološko nalazište prahistorijskih sojenica uvršteno je 2011. (zajedno sa ostalih 111 lokacija) na UNESCO-ovu Lista mjesta svjetske baštine u Evropi kao Prahistorijska naselja sojenica oko Alpa.
Isto tako ima dosta nalaza iz rimskih vremena, ipak se naselje Ig u pisanim dokumentima prvi put spominje tek 1249.

Životne prilike u tom kraju (močvare), nisu išle u prilog većem naseljavanju, pa je taj kraj bio uvijek relativno pust. Broj stanovnika se počeo povećavati od 1827. kad je izgrađena cesta za Ljubljanu.

Znamenitosti
------------

Pored sojenica, atrakcija je i dvorac na brdu Pungart (Ižanski grad), koji je tokom historije pripadao brojnim plemićkim porodicama. Posljednji vlasnici grofovi Auerspergi doživjeli su 1848. napad razjarenih kmetova. Nakon tog je dvorac obnovljen i pretvoren u zatvor, on je to i danas i to samo za žene.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 24. 04. 2014.
2. ↑  „Prehistoric Pile Dwellings Listed as UNESCO World Heritage" (engleski). UKOM. Arhivirano iz [newsletter=114 originala] na datum 2014-04-27. Pristupljeno 24. 04. 2014.
3. 1 2 3  „Zgodovina" (slovenski). Občina Ig. Arhivirano iz originala na datum 2014-04-11. Pristupljeno 24. 04. 2014.

Vanjske veze
------------

***Ig (Slovenija)*** na Wikimedijinoj ostavi

* Službene stranice Općine Ig ()

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Unec** je *gručasto* naselje u podnožju brda **Orljek** (563 m), na sjeverozapadnom rubu Rakovške uvale, na cesti Planina (Postojna)–Rakek, od koje se u tom naselju odvaja nekada poznata cesta prema Postojni. Unec se nalazi u Općini Cerknica.

Naselju Unec pripada i zaselak **Hribce**. U blizini je 100 m duboka Unška koliševka. U okolici *koliševke* su italijanski granični vojni bunkeri iz vremena između Prvog i Drugog svjetskog rata. Podzemni hodnici, koji ih povezuju, imaju ulaze i iz *koliševke*. 

Kod Unca je otkriveno rimsko grobište s vrlo raskošnim grobnim artefaktima (?, *pridatki*), među kojima se ističe brončano posuđe.

Na brdu Stari grad zapadno od Unca vide se razvaline grada koji je bio prethodnik sadašnjega grada Hasberg na Planinskom polju. 

Na fasadi upravne zgrade Kovinoplastike Lož (na nekadašnjoj mitnici) postavljena je spomen-ploča koja govori da je tu živio i godine 1934. umro slovenski general i pjesnik Rudolf Maister.

Stanovništvo
------------

Etnički sastav 1991:

* Slovenci: 448 (97%)
* Srbi: 7 (1,5%)
* Hrvati: 1
* Nepoznato: 6 (1,3%)

Sakralna baština
----------------

Župna crkva svetog Martina prvi put je spomenuta godine 1526. Nad ulaznim vratima uklesana je godine 1615. Na tom mjestu postojala je drvena crkva još oko godine 1100, prva zidana crkva izgrađena je sto godina kasnije, u 14. stoljeću podignuta je nešto veća gotička crkva, čije se vanjski arhitektonske elementi djelomično vide i danas. U crkvi je sačuvan kameni škropionik (slovenski: *kropilnik*) iz godine 1719, križni put T. Wissiaka iz godine 1856. i slike S. Kregara iz 20. stoljeća. 

Pred crkvom se nalazi ogromna lipa, stara oko 370 godina, čiji obim je 650 cm.

Napomene
--------

1. ↑  Potreban prijevod sa slovenskog.
2. ↑  Potreban prijevod sa slovenskog.
3. ↑  Potreban prijevod sa slovenskog.
**Markovci** (njemački: *Sankt Marxen*) je selo u Sloveniji od 465 stanovnika, ono je i administrativni centar Občine Markovci.

Geografske karakteristike
-------------------------

Selo Markovci leži udaljeno oko 6,5 km istočno od Ptuja u Ptujskom polju, na kraju novog umjetnog Ptujskog jezera.

Historija
---------

O nastanku sela postoji legenda vezana uz veliku poplavu 1477. kad je Drava zaprijetila da poplavi svo Ptujsko polje. Uplašeni seljani su podigli visok kameni pil u čast sv. Marka, evangelista, pa se Drava navodno i zaustavila kod njega i potekla - novim smjerom i tako spasila selo, pa se odtada selo i čitav kraj zove *Markovci*.

Pored sela je ležao burg Markovci kog su Osmanlije razorili 1493. Od njegovih ostataka su seljani (uz dozvolu nominalnog vlasnika Jakoba Sekelja iz Ormoža) podigli crkvicu, koja je 1519. posvećena evangelistu sv. Marku. Kasnije su je u 17. vijeku proširili - dodavši joj bočne kapele, tako da danas ima oblik križa.

Izvori
------

1. 1 2 3 4  „Slovenia: Podravska" (engleski). City population. Pristupljeno 30. 05. 2014.
2. 1 2  „Iz župnijske kronike" (slovenski). Občina Markovci. Arhivirano iz originala na datum 2014-03-07. Pristupljeno 30. 05. 2014.

Vanjske veze
------------

***Markovci*** na Wikimedijinoj ostavi

* Službene stranice Općine Markovci ()
**Lenart v Slovenskih goricah** (njemački: *Sankt Leonhard in den Windischen Büheln*) je grad u Sloveniji od 3.078 stanovnika, on je i administrativni centar Občine Lenart.

Geografske karakteristike
-------------------------

Lenart v Slovenskih goricah leži udaljen oko petnaestak km istočno od Maribora u brdašcima Slovenskih gorica.

Historija
---------

Kao najstarije naselje u tom kraju spominje se Radehova, čiji su se stanovnici preselili kod crkve sv. Lenarta, jer je ona imala bolji položaj. To naselje izraslo ispred crkve, prvi put se spominje - 1196.Vrlo brzo je ispred crkve nastao sajam, pa je naselje 1332. dobilo pravo sajmovanja, odnosno postalo je trgovište, ta prava su mu potvrđena 1447.
Razvoj Lenarta ometale su Osmanske provale, ali i brojne epidemije i požari, tako da je 1790. imao 300 stanovnika. Njegova sudbima je često bila u uskoj vezi sa susjednim burgom - Hrastovec, i njegovim bogatim i uticajnim vlasnicima.

Izvori
------

1. 1 2 3 4  „Slovenia: Podravska" (engleski). City population. Pristupljeno 28. 05. 2014.
2. 1 2 3  „Krajevna skupnost Lenart" (slovenski). Občina Lenart v Slovenskih goricah. Arhivirano iz originala na datum 2016-03-04. Pristupljeno 28. 05. 2014.

Vanjske veze
------------

***Lenart v Slovenskih goricah*** na Wikimedijinoj ostavi

* Službene stranice Općine Lenart ()
**Vojnik** (njemački: *Hohenegg*) je grad u Sloveniji od 2.363 stanovnika, on je i administrativni centar Občine Vojnik.

Grad je u Sloveniji poznat po psihijatrijskoj bolnici koja je tu snještena od 1962.

Geografske karakteristike
-------------------------

Vojnik leži udaljen oko 7 km sjeverno od centra Celja, duž obala rijeke Hudinje.

Historijai
----------

U pisanim izvorima se prvi put navodi - 1165. kao burg **Hohenecke** / Hohenegg (Visoki ugao) ispod kojeg se razvilo mjesto koje je dobilo status trgovišta 1306. Ono je kao i dvorac, od 1363 feud Celjskih grofova, a nakon njihove propasti Habsburga. Od 1613. Hohenegg je postao sjedište istoimene župe.
Danas je Vojnik zapravo samo periferija obližnjeg Celja.

Izvori
------

1. 1 2 3 4  „Slovenia: Savinjska" (engleski). City population. Pristupljeno 18. 05. 2014.
2. 1 2 3  „Zgodovinski oris" (slovenski). Občina Vojnik. Arhivirano iz originala na datum 2014-09-24. Pristupljeno 18. 05. 2014.

Vanjske veze
------------

***Vojnik (Slovenija)*** na Wikimedijinoj ostavi

* Službene stranice Općine Vojnik ()
**Žetale** (njemački: *Schiltern*) je selo u Sloveniji od 401 stanovnika, ono je i administrativni centar Občine Žetale.

Geografske karakteristike
-------------------------

Žetale leže udaljene oko 22 km jugoistočno od Ptuja u brdovitim Halozama pored hrvatske granice.

Historija
---------

Žetale su prvi put dokumentirane 1228. kao selo koje je njegov dotadašnji feudalac Gotschak, prodao nekom Hartridu iz Ptuja, nakon tog zabilježene su i 1330. u vezi nekog sudskog spora.

Tokom 15. vijeka selo se zvalo *Mihaelova vas* (Mihaelovo selo), po župnoj crkvi sv. Mihaela izgrađenoj oko 1420. Zna se da su ga 1669. tadašnji vlasnici ptujski franjevci prodali grofu Petru Curtu iz Rogatca, kao i to da je prva škola počela djelovati 1812.

Velika promjena za kraj bio je dolazak željeznice - 1903. jer su odtad seljaci mogli prodavati svoje proizvode po većim gradovima.
Nakon 1945. pored sela na lokalitetu Pletarna v Dobrini radio je kamenolom.

Izvori
------

1. 1 2 3 4  „Slovenia: Podravska" (engleski). City population. Pristupljeno 28. 05. 2014.
2. 1 2 3 4  „Predstavitev občine" (slovenski). Občina Žetale. Arhivirano iz originala na datum 2014-02-28. Pristupljeno 28. 05. 2014.

Vanjske veze
------------

***Žetale*** na Wikimedijinoj ostavi

* Službene stranice Općine Žetale ()
**Polhov Gradec** (njemački: *Billichgrätz*) je selo u Sloveniji od 631 stanovnika, ono je uz naselje Dobrova i jedan od dva administrativna centra istoimene Občine Dobrova - Polhov Gradec.

Geografske karakteristike
-------------------------

Polhov Gradec leži udaljen oko 17 km zapadno od centra Ljubljane, u istoimenoj kotlini točnije u Ljubljanskom barju.

Historija
---------

Za rimskih vremena tu je negdje ležalo naselje Ad nonum. Pod imenom *Polhov Gradec* (*Billichgrätz*) se prvi put spominje još za za srednjeg vijeka - 1261, tad je bio feud baruna Polhograjskih, koji su na brdu Kalvarija imali svoj dvorac. Tokom 14. i dijelom u 15. vijeku on je (kao i čitavo selo) bio posjed Celjskih grofova. Teško je stradao za velikog potresa - 1511. a nakon tog su ga zauzeli i oštetili kmetovi za velikog seljačkog ustanka - 1515. tako da je danas u ruševinama.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 31. 05. 2014.
2. 1 2 3  „Zgodovina" (slovenski). TD Polhova Gradca. Pristupljeno 16. 06. 2014.

Vanjske veze
------------

***Polhov Gradec*** na Wikimedijinoj ostavi

* Službene stranice Općine Dobrova - Polhov Gradec ()
**Ahvar** (arapski: أحور), je drevni grad na jugu Jemena, u dolini *Vadi Ahvar*, udaljen par kilometara od Indijskog oceana. Grad se nalazi u Muhafazi Abjan oko 120 km istočno od glavnog pokrajinskog grada Zindžibara.

Historija
---------

Ahvar je u prošlosti bio sjedište Sultanata Donji Avlaki (od 1888-1967). Sultanat Donji Avlaki potpisao je neformalni sporazum o zaštiti s Britanijom 1888 godine i

postao dio Protektorata Aden). Sultanat Donji Avlaki, ukinut je 1967 kad je osnovana Narodna Republika Južni Jemen, koja se ujedinila s Sjevernim Jemenom 22. maja 1990 u današnju državu Republiku Jemen.
U vrijeme kad je Ahvar bio sjedište sultanata, bio je daleko značajniji grad nego danas, tako je već 1933 godine imao 5 000 stanovnika (što je onda bila velika brojka). Ahvar je tada dobio i među prvim jemenskim gradovima telegraf, aerodrom i prve javne škole.
Otkad nije glavni grad sultanata, značaj mu je opao.

Izbjeglički kamp
----------------

Kako zbog rata u Somaliji mnoge izbjeglice bježe u Jemen (UNHCR ih je 2008 evidentirao 50,091) tako je za njihovo zbrinjavanje podignut izbjeglički kamp u Ahvaru.

Izvori
------

1. ↑  GeoHive
2. ↑  „"populstat" site: Jan Lahmeyer". Arhivirano iz originala na datum 2010-08-09. Pristupljeno 2011-02-15.
3. ↑  IRIN 2010.
Ovo je članak o naselju u Gorenjskoj. Za ostala značenja pogledajte Naklo, a za općinu pogledajte Naklo (općina)

**Naklo** (njemački: *Naklas*) je gradić u Sloveniji od 1.721 stanovnika, on je i administrativni centar Občine Naklo.

Geografske karakteristike
-------------------------

Naklo leži 5 km sjeverozapadno od Kranja na nadmorskoj visini od 407 metara, usred suhe doline, po kojoj je inače nekad tekla Tržiška Bistrica.

Historija
---------

Mjesto se prvi put spominje u dokumentima 1241. za srednjeg vijeka često su ga robili Turci, u to vrijeme to je bilo zbijeno selo oko crkve. Napoleonova vojska ga je dva puta zauzimala i napuštala.

Sve do dolaska željeznice 1908. mjesto je bilo selo u kom se većina bavila poljoprivredom i kirijašenjem po makadamskim putevima, prevozeći kolima robu do Koruške i Italije, od tog vremena počela se razvijati industrija i zanatstvo, pa se mjesto počelo transformirati u gradić.

Danas je Naklo pravi maleni gradić, koji više nema veze sa selom. Odmah iznad grada prostire se rezervat prirode - Spominski park Udin boršt.

Izvori
------

1. 1 2 3 4  „Slovenia: Gorenjska" (engleski). City population. Pristupljeno 16. 05. 2014.
2. ↑  „Predstavitev - Naselja - Naklo" (slovenski). Občina Naklo. Arhivirano iz originala na datum 2015-02-18. Pristupljeno 16. 05. 2014.
3. 1 2  „Zgodovina" (slovenski). Občina Naklo. Pristupljeno 16. 05. 2014.

Vanjske veze
------------

***Naklo (Gorenjska)*** na Wikimedijinoj ostavi

* Službene stranice Općine Naklo ()
**Središče ob Dravi** (njemački: *Polstrau*) je gradić u Sloveniji od 1.082 stanovnika, on je i administrativni centar Občine Središče ob Dravi.

Geografske karakteristike
-------------------------

Središče ob Dravi leži udaljeno oko 10 km istočno od Ormoža, pored hrvatske granice.

Historija
---------

Tokom srednjeg vijeka izraslo je naselje ispod burga na brdu koje se prvi put spominje u pismenim izvorima 1255. pod imenom *Polstraw*.O porijeklu te riječi postoje dvije teorije, po jednoj to je od latinskog **plaustrum** - močvara, močvarni kraj. A po drugoj to je od njemačke riječi **pol** = otok, pa se misli da je prvobitno naselje bilo na dravskom otoku. Ne zna se točno kad je Polstrau dobio sajamska prava, neki misle između 1300. - 1350. ali je potpuno sigurno da je 1433. bilo trgovište, kao i to da mu je Barbara Frankopanska - 1488. potvrdila sajamska prava.

Burg na brdu razorili Turci -1532. pa se već 1589. spominje kao ruševina.

Izvori
------

1. 1 2 3 4  „Slovenia: Podravska" (engleski). City population. Pristupljeno 30. 05. 2014.
2. 1 2 3 4 5  „Predstavitev krajev" (slovenski). Občina Središče ob Dravi. Arhivirano iz originala na datum 2014-03-31. Pristupljeno 30. 05. 2014.

Vanjske veze
------------

***Središče ob Dravi*** na Wikimedijinoj ostavi

* Službene stranice Općine Središče ob Dravi ()
**Šenčur** (njemački: *Sankt Georgen*) je grad u Sloveniji od 3.150 stanovnika, on je i administrativni centar Občina Šenčur.

Geografske karakteristike
-------------------------

Šenčur leži 4 km istočno od centra Kranja, u kotlini rijeke Save, pa je zapravo samo periferija tog industrijskog grada.

Historija i znamenitosti
------------------------

Mjesto je dobilo svoje ime po patronu župe - sv. Jurju, pa se prvi put i spominje u dokumentima 1221. pod latinskim imenom **Sancto Georgio**. Ono je vemenom postalo *Šent Jur*, pa nakraju - *Šenčur*. Patronova crkva u mjestu se prvi put spominje 1238. zna se da je akvilejski patrijarh Bertold, koji je bio nominalni vladar i vlasnik toga kraja, poklonio mjesto kao feud, ženskom dominikanskom samostanu u Velesovu, kog je osnovao te iste godine.

Zbog tog su stanovnici srednjovjekovnog Šenčura bili samostanski kmetovi, po samostanskom urbaru iz 1458. dominikanke su imale 21 kmeta u Šenčuru, a to je tada bilo skoro polovica sela.

Osmanlije su u dva navrata 1471. i 1472. poharali mjesto.

Kad je car Joseph II. ukinuo 1782. velesovski samostan, šenčurski kmetovi dobili su nove gospodare, i imali ih do 1855. kad je ukinuto kmetsvo po austrijskim zemljama. Nekako u to vrijeme počelo je osnivanje prvih industrijskih pogona po Kranju i okolici, pa se dobar dio bivših kmetova zaposlio u tim pogonima.

Šenčur je za Drugog svjetskog rata bio centar partizanskog otpora, mjesni komitet osnovan je već u maju 1941. Velika drama dogodila se 24. januara 1944. tad su njemačke okupacione vlasti strijeljale 40 talaca, kao odmazdu za tri ubijena vojna policajca.

Izvori
------

1. 1 2 3 4  „Slovenia: Gorenjska" (engleski). City population. Pristupljeno 16. 05. 2014.
2. 1 2 3 4 5  „Zgodovina" (slovenski). Občina Šenčur. Arhivirano iz originala na datum 2014-06-06. Pristupljeno 17. 05. 2014.

Vanjske veze
------------

***Šenčur*** na Wikimedijinoj ostavi

* Službene stranice Općine Šenčur ()
**Sežana** (talijanski: *Sesana*, njemački: *Zizan*) je grad od 5 573 stanovnika, administrativni centar istoimene općine na jugozapadu Slovenije.

Geografske karakteristike
-------------------------

Sežana leži u kraškom zaleđu Trsta uz slovensko - talijansku granicu, pa je zovu „Kraškom metropolom."

Privreda
--------

Grad se stalno razvija i proširuje, zahvaljujući i domaćem građevinskom poduzeću Kraški zidar, jednom najvećih poduzeća te vrste u Sloveniji. Općina Sežana dosta ulaže i investira u infrastrukturu, što ima utjecaj i na sam izgled grada.

Na ovom je području smješten veliki broj tvornica, poduzeća i privatnih tvrtki (Mitol, Jadran, Kras, Kraški zidar, BTC Terminal, HTG, Marmor, Boma, KSP, Kraški vodovod, Metra, Preskrba, Sea, Vinakras, Krasoprema...), koje zapošljavaju većinu stanovništva. Veći broj ljudi putuje na posao u Sežanu također iz postojnskog i ilirskobistričkog područja.

Poznate osobe
-------------

* Srečko Kosovel - pjesnik

Milos kostic

Znamenitosti
------------

U blizini grada nalazi se svjetski poznata 400 godina stara konjušnica Lipica, koju posjećuje veliki broj turista kako bi vidjeli lipicance. U Lipici su dva hotela, a u samom gradu još dva hotela i motel, koji su namijenjeni turistima, gospodarstvenicima i tranzitnim gostima. Budući da se Sežana nalazi negdje na sredini između Ljubljane, Trsta i jadranske obale, mnogo turista i organiziranih skupina prenoći u gradu, a preko dana idu na izlete u različite pravce (Lipica, Postojnska jama, Škocjanske jame, Kras, Štanjel, Ljubljana, Trst, Jadransko more...). 

I u samom gradu ima više znamenitosti: sežanski botanički vrt, Kosovelova spomen soba, šumska školska staza „Tabor", gradska školska staza prirodnih i kulturno-povijesnih zanimljivosti, Kosovelov spomen-put od Sežane do Tomaja itd.

Gradovi prijatelji
------------------

* Hrvatska, Rab
* Makedonija, Gevgelija
* Italija, Sant'Ambrogio di Valpolicella
* Italija, Sant'Ambrogio sul Garigliano
* Francuska, Montbrison

Izvori
------

1. 1 2 3 4  „Slovenia: Obalno-kraška" (engleski). City population. Pristupljeno 22. 04. 2014.

Vanjske veze
------------

***Sežana*** na Wikimedijinoj ostavi

* Službene stranice Općine Sežana ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |
**Šmarje pri Jelšah** (njemački: *St. Marein bei Erlachstein*) je gradić u Sloveniji od 1.727 stanovnika, ono je i administrativni centar Občine Šmarje pri Jelšah.

Geografske karakteristike
-------------------------

Šmarje pri Jelšah leži udaljeno oko 21 km sjeveroistočno od Celja, u brdovitom kraju, na ušću četiri potoka i na željezničkoj pruzi Celje - Rogaška Slatina.

Historija i znamenitosti
------------------------

Mjesto i kraj se prvi put spominju 1236. pod latinskim imenom **Sancta Maria**.

Historija srednjovjekovnog Šmarja usko je vezana uz njegov burg - Jelšingrad koji se prvi put u dokumentima spominje 1436.
Mjesto je status trgovišta dobilo 1875. a između dva rata Šmarje je postalo centar velikog sreza, to je ponovno bilo i nakon rata 1958. kad su joj se priključile tadašnje općine Rogaška Slatina i Kozje, sve do 1994. kad je podjeljena na šest manjih.

Izvori
------

1. 1 2 3 4  „Slovenia: Savinjska" (engleski). City population. Pristupljeno 18. 05. 2014.
2. 1 2  „Šmarje pri Jelšah" (slovenski). Občina Šmarje pri Jelšah. Pristupljeno 21. 05. 2014.

Vanjske veze
------------

***Šmarje pri Jelšah*** na Wikimedijinoj ostavi

* Službene stranice Općine Šmarje pri Jelšah ()
**Vuzenica** (njemački: *Saldenhofen*) je gradić u Sloveniji od 1.578 stanovnika, on je i administrativni centar Občine Vuzenica.

Geografske karakteristike
-------------------------

Vuzenica leži na ušću potoka Cerkvenica u Dravu i duž sjevernih obronaka Pohorja, udaljena 12 km od Dravograda.

Historija
---------

Vuzenica se prvi put navodi u nekom dokumentu 1238. kao feud odcjepljen od dotadašnjih gospodara iz Dravograda. 
Zna se da je u 13. vijeku burg na brdu opasan bedemima, kao i to da je ispod njega počelo nicati naselje zanatlija, koje se već 1288. spominje kao trgovište.

Do mjesta je 1863. došla željeznička pruga linija Dravograd - Maribor, tad je osnovano dosta pilana na bazi drva iz Pohorja, a proradio je i veliki stočni sajam. 

Nakon Drugog svjetskog rata podignuta je hidroelektrana na Dravi, ona je uz livnicu najveći privredni objekt u tom pitomom gradiću.

Znamenitost
-----------

Vizurom tog malog gradića još uvijek dominira njegova župna crkva sv. Nikolaja, koja datira iz 13. vijeka.

Izvori
------

1. 1 2 3 4  „Slovenia: Koroška" (engleski). City population. Pristupljeno 12. 05. 2014.
2. 1 2 3  „Zgodovina" (slovenski). Občina Vuzenica. Arhivirano iz originala na datum 2014-05-15. Pristupljeno 14. 05. 2014.

Vanjske veze
------------

***Vuzenica*** na Wikimedijinoj ostavi

* Službene stranice Općine Vuzenica ()
**Šentilj v Slovenskih goricah** (njemački: *St. Egidi in Windischbüheln* ili *St. Ilgen*) je gradić od 1957 stanovnika u Sloveniji, administrativni centar Občine Šentilj.

Geografija
----------

Šentilj v Slovenskih goricah leži na sjeveroistoku Slovenije, pored austrijske granice i doline rijeke Mure.

Historija i znamenitosti
------------------------

Župna crkva sv. Egidija (ili sv. Ilja), po kojoj je mjesto i dobilo ime, prvi put se spominje 1329. i oko nje je tokom vremena izraslo naselje. Osmanlije su 1532. orobili naselje i zapalili crkvu. Šentilj je sve do 1784. spadao pod jareninsku župu (Općina Pesnica), a nakon osamostaljenja u mjestu je 1787. otvorena škola. Veliki poticaj rastu naselja bio je dolazak Južne željeznice 1846. godine.

Izvori
------

1. 1 2 3 4  „Slovenia: Podravska" (engleski). City population. Pristupljeno 25. 5. 2014.
2. 1 2  „Predstavitev obcine" (slovenski). Občina Šentilj v Slovenskih goricah. Arhivirano iz originala na datum 2014-07-29. Pristupljeno 25. 5. 2014.

Vanjske veze
------------

***Šentilj v Slovenskih goricah*** na Wikimedijinoj ostavi

* Službene stranice Općine Šentilj v Slovenskih goricah ()
**Sveta Ana v Slovenskih goricah** (njemački: *St. Anna; Kriechenberg*) je selo u Sloveniji od 165 stanovnika, administrativni centar Občine Sveta Ana.

Geografske karakteristike
-------------------------

Sveta Ana v Slovenskih goricah leži udaljena oko 29 km sjeveroistočno od Maribora, nedaleko od austrijske granice.

Historija
---------

To malo selo postalo je administrativni centar 1934. za Kraljevine Jugoslavije kad je osnovana malena općina Sveta Ana v Slovenskih goricah.Ona je egzistirala (uz prekid za Drugog svjetskog rata) sve do 1955. kad je ukinuta, odnosno svedena na mjesnu zajednicu, a selo je prezvano u Zgornja Ščavnica. Nakon osamostaljenja Slovenije, stanovnici su na referendumu 1993. odlučili da se povrati ime Sveta Ana v Slovenskih goricah.

Izvori
------

1. 1 2 3 4  „Slovenia: Podravska" (engleski). City population. Pristupljeno 30. 05. 2014.
2. 1 2  „Na kratko o Občini Sveta Ana" (slovenski). Občina Sveta Ana. Arhivirano iz originala na datum 2014-05-08. Pristupljeno 31. 05. 2014.

Vanjske veze
------------

* Službene stranice Općine Sveta Ana ()
**Biella** je glavni grad istoimene talijanske provincije Bielle u regiji Pijemont. Grad ima 43.818 stanovnika.

Geografija
----------

Biella leži u kotlini rijeke Cervo, okružena planinama Alpa, udaljena 82 km sjeveroistočno od regionalnog centra Torina. Biella je fizički podjeljena na dva dijela, na donji grad (Biella Piano) i gornji grad (Biella Piazzo) koji su međusobno povezani uspinjačom.

Historija
---------

Baptisterij u Bielli
Biella je naselje duge historije. Isprva je bila galsko, a nakon tog rimsko naselje. Za ranog srednjeg vijeka postala je feud grofova iz Vercellija, da bi od 1379. postala feud savojske dinastije.

Znamenitosti
------------

Gornji grad (Biella Piazzo) prepun je srednjovijekovnih i renesansnih kuća, dok se donji grad (Biella Piano) ponosi katedralom Santo Stefano, temeljno preuređenom 1402. godine, uz koju se nalazi romanički baptisterij iz 10. vijeka. U ovom dijelu grada nalaze i dvije renesansne crkve, San Sebastiano (1504) i San Girolamo (1512–1517). Biella ima arheološki i gradski muzej. Na brdu iznad grada nalazi se čuvena hodočasnička crkva Santuario di Oropa, za koju legenda kaže da ju je osnovao sv. Euzebije 369. godine. Crkva je uvrštena na UNESCO-vu listu mjesta svjetske baštine u Evropi, zajedno s drugih devet svetilišta poznatih kao Sacri Monti.

Privreda
--------

Uz turizam koji je danas najvažnija privredna grana, Biella je grad talijanske industrije vune, a ima i predionice pamuka, svile i lana.

Gradovi prijatelji
------------------

|  |  |
| --- | --- |
| * Japan Kirju
* Peru Arequipa
* Francuska Tourcoing
 | * Narodna Republika Kina Weihai
* Italija Cagliari
 |

Izvori
------

1. ↑  „*ITALY: Piemonte*" (engleski). Citypopulationde. Pristupljeno 22. 5. 2013.
2. 1 2 3 4 5 6 7  „*Biella*" (engleski). Encyclopædia Britannica. Pristupljeno 24. 5. 2013.

Vanjske veze
------------

***Biella*** na Wikimedijinoj ostavi

* Službene stranice grada Arhivirano 2013-05-20 na Wayback Machine-u ()
* *Biella* na portalu Encyclopædia Britannica ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 304918376
* LCCN: n80001383
* GND: 4080402-1
* SUDOC: 030848237
* BNF: cb12218176f (podaci)
* NKC: ge1173542

 |
**Zgornje Jezersko** (njemački: *Ober-Seeland*) je selo u Sloveniji od 541 stanovnika, ono je i administrativni centar Občine Jezersko.

Geografske karakteristike
-------------------------

Zgornje Jezersko leži na sjeveru Slovenije pored austrijske granice u planinama Kamniških Alpi. Selo se prostire po kotlini potoka Jezernice, udaljeno oko 28 km sjeverno od Kranja i 7 km južno od prijevoja Jezerski vrh.

Zgornje Jezersko je tipično raštrkano planinsko selo sa zaseocima oni su; Center, Grabnar, Kvance, Žabji trg, Stara pošta, Raven, Sibirija i Anclovo.

Porijeklo imena
---------------

Selo je svoje ime dobilo po glacijalnom jezeru koje je postojalo sve do velikog potresa 1348. kad se srušila južna morenska brana, pa je voda počela otjecati iz jezera. Posljednji ostatci voda isušeni su u 17. vijeku.

Izvori
------

1. 1 2 3 4  „Slovenia: Gorenjska" (engleski). City population. Pristupljeno 16. 05. 2014.
2. ↑  „O občini" (slovenski). Občina Jezersko. Arhivirano iz originala na datum 2014-01-09. Pristupljeno 16. 05. 2014.
3. ↑  „Zgodovina" (slovenski). Občina Jezersko. Arhivirano iz originala na datum 2014-01-09. Pristupljeno 16. 05. 2014.

Vanjske veze
------------

***Zgornje Jezersko*** na Wikimedijinoj ostavi

* Službene stranice Jezersko ()
**Vipava** (njemački: *Wippach*, talijanski: *Vipacco*) je gradić u Sloveniji od 1.918 stanovnika, on je i administrativni centar Občine Vipava.

Geografske karakteristike
-------------------------

Vipava leži pored deltastog izvora rijeke Vipave na istoku istoimene doline, pored trase autoputa 144 Razdrto - Nova Gorica, udaljena 7 km od Ajdovščine i 30 km od Nove Gorice.

Kako u mjestu i neposrednoj okolici ima čak 25 mostova, zovu je slovenska Venecija.

Historija
---------

Za rimskih vremena tu se negdje nalazilo naselje, kod kojeg se vodila poznata Bitka na Frigidu - 394. između Istočnog i Zapadnog Rimskog Carstva.

Za srednjeg vijeka taj kraj bio je pod vlašću Akvilejskih patrijarha, koji su mu često mjenjali neposredne feudalce, ali su se stvari stabilizirale kad je od 1344 podpao pod Habsburgovce. Gradić je počeo nicati ispod burga izgrađenog na rubu doline u 12. vijeku (on je prvi put spomenut 1275.). Posljednji vlasnici burga bili su Lanthieri, koji su to postali 1577. oni su ga napustili u 17. vijeku i odtada propada.

Privreda
--------

Vipavska dolina bogat je poljoprivredni kraj, poznat po vinogradima, pa nije čudo da je najveći privredni objekt u mjestu - Seljačka zadruga, koja radi od 1894.

Izvori
------

1. 1 2 3 4  „Slovenia: Goriška" (engleski). City population. Pristupljeno 16. 05. 2014.
2. 1 2 3  „O Vipavi" (slovenski). Vipava. Pristupljeno 16. 05. 2014. [*mrtav link*]
3. ↑  „Zgodovina" (slovenski). Vipava. Pristupljeno 16. 05. 2014. [*mrtav link*]

Vanjske veze
------------

***Vipava*** na Wikimedijinoj ostavi

* Službene stranice Općine Vipava ()
**Bhisho** je glavni grad u južnoafričke provincije Istočni Kaap od 11 192 stanovnika, u metropolitanskom području grada živi 137 287 stanovnika.

*Bhisho* se sve do 2001. zvao **Bisho** (fonetski: *Bišo*), zbog tog ga i danas mnogi tako zovu. Bisho znači bizon na jeziku lokalnog naroda Xhosa.

Historija
---------

Bisho je zapravo bio samo predgrađe puno starijeg grada King William's Towna, nakon zaoštravanja politike apartheida, svi crni stanovnici (a to su bili manje-više pripadnici lokalnog naroda Xhosa) morali su se iseliti iz tadašnje Južnoafričke Unije i preseliti u svoj bantustan.

Tako je Bisho 1981. postao glavni grad svog bantustana Ciskei, to je bio sve do 1994. Tad su nakon prvih demokratskih izbora u zemlji 1994. i rušenja apartheida - bantustani ukinuti i ukomponirani ponovno u Južnoafričku Republiku.

Istovremeno je tadašnja provincija Kaap ukinuta i podjeljena na tri provincije Zapadni Kaap, Sjeverni Kaap i Istočni Kaap. Za glavni grad Istočnog Kaapa proglašen je Bisho, da se i time naglasi raskid sa sistemom 
apartheida.

Bhisho je bio mjesto gdje se dogodio veliki incident i masakr u septembru 1992. kad je lokalna policija zapucala na ljude okupljene na stadionu, na skupu protiv politike apartheida i ubila 28 i ranila 200 sudionika.

Scena iz obližnjeg King William's Towna s kojim je Bhisho spojen

Geografske karakteristike
-------------------------

Bhisho leži 3 km istočno od puno starijeg grada King William's Town na obalama rijeke Buffalo. U gusto naseljenoj regiji, spojenih gradova i naselja, koja se proteže sve do 60-tak km udaljenog velikog grada Istočnog Londona. To urbano područje zove se Buffalo City (Buffalo City Metropolitan Municipality) i predstavlja administrativnu jedinicu za sebe.

Znamenitosti
------------

Najveće znamenitosti grada su nova palača provincijskog parlamenta, hotelski kompleks sa 
kockarnicom, zgrade Univerziteta Fort Hare, koji u gradu ima depadansu i stadion.

Transport
---------

Bhisho je dobro povezan željeznicom i cestama sa nedalekim Istočnim Londonom na Indijskom oceanu, koji ima i aerodrom.

Izvori
------

1. 1 2 3 4  „Census 2011 *Main place Bhisho*" (engleski). Adrian Frith. Pristupljeno 13. 02. 2016.
2. 1 2  „*The largest cities in South Africa, ranked by population*" (engleski). mongabay. Pristupljeno 24. 02. 2012.
3. 1 2 3 4 5  „*Bhisho & King Williams Town, Eastern Cape, South Africa*" (engleski). Siyabona Africa Travel. Pristupljeno 24. 02. 2012.
4. ↑  „*The nine provinces of South Africa*" (engleski). Brand South Africa. Pristupljeno 11. 02. 2012. [*mrtav link*]

Vanjske veze
------------

* Bisho & King Williams Town, Eastern Cape, South Africa ()
* *Bisho, Wild Coast* ()

| * p
* r
* u
Glavni gradovi provincija Južne Afrike |
| --- |
| Bhisho (Istočni Kaap) • Bloemfontein (Slobodna Država) • Kaapstad (Zapadni Kaap) • Johannesburg (Gauteng) • Kimberley (Sjeverni Kaap) • Mahikeng (Sjeverozapad) • Nelspruit (Mpumalanga) • Pietermaritzburg (KwaZulu-Natal) • Polokwane (Limpopo) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 135251331
* LCCN: no2007126726

 |
**Tolmin** (talijanski: *Tolmino*, njemački: *Tolmein*) je grad u Sloveniji od 3.462 stanovnika, on je i administrativni centar Občine Tolmin.

Geografske i klimatske karakteristike
-------------------------------------

Tolmin leži pored granice sa Italijom u kotlini gornje Soče (slovenski: *Zgornje Posočje*), nedaleko od ušća potoka Tolminke u Soču, ispod južnih padina Julijskih Alpa.
*Tolmin* je udaljen od Ljubljane oko 60 km.

Historija
---------

*Tolmin* je postao poznat za Prvog svjetskog rata, kad su se tu odigravale velike bitke između armija Kraljevine Italije i Austro-Ugarske. Iz njega su austrougari poveli veliku kontraofenzivu 1917.

Gradovi prijatelji
------------------

* Italija, Vicchio

Izvori
------

1. 1 2 3 4  „Slovenia: Goriška" (engleski). City population. Pristupljeno 11. 05. 2014.
2. 1 2  „*Tolmino*" (talijanski). Treccani. Pristupljeno 03. 01. 2014.

Vanjske veze
------------

***Tolmin*** na Wikimedijinoj ostavi

* Službene stranice grada ()
* *Tolmino* na portalu Treccani ()
**Vitanje** (njemački: *Weitenstein*) je selo u Sloveniji od 859 stanovnika, ono je i administrativni centar Občina Vitanje.

Geografske karakteristike
-------------------------

Vitanje leži 10 km zapadno od Zreča i 23 km istočno od Velenja, u dolini riječice Hudinje, iznad koje se uzdiže Pohorje.

Historija i znamenitosti
------------------------

Vitanje je naselje koje se počelo oblikovati za srednjeg vijeka, ispod Starog ili Donjeg grada - burga, koji se prvi put spominje - 1140. on se srušio 1680. (razvaline se vidljive još i danas). Novi ili Gornji grad, koji je podignut na jugu naselja, prvi put se spominje - 1322. i on je doživio sličnu sudbinu kao njegov stariji predhodnik - urušio se nakon požara 1790.

U svakom slučaju srednjovjekovni *Weitenstein* bio je važno naselje, koje je još 1306. imalo status trgovišta. Zaostajanje i stagnacija otpočela je u 19. vijeku, kad su ga sve željezničke pruge potpuno zaobišle, pa je ostao potpuno izoliran.

Izvori
------

1. 1 2 3 4  „Slovenia: Savinjska" (engleski). City population. Pristupljeno 16. 05. 2014.
2. 1 2  „Zgodovina Vitanja" (slovenski). Občina Vitanje. Arhivirano iz originala na datum 2014-07-22. Pristupljeno 19. 05. 2014.

Vanjske veze
------------

***Vitanje*** na Wikimedijinoj ostavi

* Službene stranice Općine Vitanje ()
**Lethem** je naselje od 1,702 stanovnika. na jugozapadu Gvajane u Regiji Gornji Takutu-Gornji Essequibo u kojoj je administrativni centar.

Karakteristike
--------------

Lethem se prostire na istočnoj obali rijeke Takutu, koja formira granicu sa Brazilom, udaljen 552 km jugozapadno od glavnog grada Georgetowna.

Danas je granični prelaz skromnih hotela, restorana i trgovina punih brazilske robe.
Kao stočarski kraj poznat je po uskršnjem rodeu na kom nastupaju vacqueirosi (kauboji) sa okolnih rančeva.

Historija
---------

Lethem je nastao početkom 20. vijeka uz garnizon na granici, na mjestu nekadašnje jezuitske misije sv.Ignacija.
Ime je dobio po nekadašnjem guverneru *Britanske Gvajane*-Gordonu Lethemu.

Lethem je u januaru 1969 bio epicentar kratkotrajnog ustanka lokalnih stočara. Pet policajaca je [[ubistvo|ubijeno prije nego što su doletjeli vojnici iz Georgetowna i ugušili pobunu. Naredne dvije dekade Lethem je ostao uspavano selo, sve do kraja 1980-ih kad je probijena makadamska cesta do obale i Georgetowna.

I nadalje je živio kao zabačeno mjesto do 2009. kad je sagrađen most preko rijeke Takutu, kao prva kopnena veza između susjednih zemalja.

Lethem ima i mali aerodrom (IATA: **LTM**, ICAO: **SYLT**)

Izvori
------

1. 1 2 3  „*Lethem Village in Upper Takutu-Upper Essequibo*" (engleski). City Population. Pristupljeno 11.12.2023.
2. 1 2 3 4 5  „*Lethem, Guyana"* (engleski). Caribbean Beat. Pristupljeno 11.12.2023.
3. ↑  „*Lethem Airport*" (engleski). Skybrary. Pristupljeno 11.12.2023.

Vanjske veze
------------

***Lethem, Gvajana*** na Wikimedijinoj ostavi

* *Lethem, Guyana | Neighbourhood* (na portalu Caribbean Beat) ()
**Velike Lašče** (njemački: *Großlaschitz*) je selo u Sloveniji od 724 stanovnika, ono je i administrativni centar Občine Velike Lašče.

Geografske karakteristike
-------------------------

Velike Lašče leži 18 km južno od Grosuplja u brdima slovenskog krasa.

Historija
---------

Naselje je izraslo za srednjeg vijeka, a prvi put se dokumentira u urbaru Opatije Stična - 1505.
Od novog vijeka Velike Lašče ima administrativnu funkciju, koja je kulminirala za Kraljevine Jugoslavije kad je bilo sjedište izuzetno velike općine u kočevskom srezu.

Za Velike Lašče je bila izuzetno značajna 1913. kad je postalo trgovište.

Od 1959. ukinuta je Općina Velike Lašče, i prključena tadašnjoj velikoj općini Ljubljana-Vič-Rudnik, nakon osamostaljenja Slovenije općina je obnovljena 1995.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 02. 06. 2014.
2. 1 2 3 4  „Velikolaška dežela" (slovenski). Občina Velike Lašče. Arhivirano iz originala na datum 2014-02-22. Pristupljeno 02. 06. 2014.

Vanjske veze
------------

***Velike Lašče*** na Wikimedijinoj ostavi

* Službene stranice Općine Velike Lašče ()
**Al Hazm** (arapski: الحزم), je grad od 13.658 stanovnika, na sjeverozapadu Jemena, udaljen oko 170 km sjeverozapadno od glavnog grada Sane.

Geografske karakteristike
-------------------------

Al Hazm je administrativno sjedište polupustinjske i rijetko naseljene jemenske Muhafaze Al Džauf od 451.462 stanovnika, uz granicu sa Saudijskom Arabijom.

To je vrlo siromašan gradić, koji ima samo jednu asfaltiranu ulicu, jedan skromni hotel "Ma'een Inn", nekoliko trgovina, dva restorana, dvije tržnice, četiri brijačnice i četiri poštanska ureda. Al Hazm nema javnu rasvjetu niti bilo koji oblik javnog transporta

Pored grada je mali aerodrom (ICAO kod: OYZM) koji radi samo za čarter letove.
Klima u Al Hazmi je pustinjska, koju karaktriziraju vro vruća ljeta i hladne zime.

Okolica Al Hazma vrlo je opasan kraj, poznat po cestovnim blokadama i pljačkama, i međuplemenskim sukobima. Zadnji plemenski sukob zbio se 2004. između pripadnika plemenskih klanova Al-Saida i Marazik, kad je ubijeno 15 i ranjeno 40 ljudi.. To je kraj u kojem vlada još uvijek - krvna osveta, i u kojem veću moć imaju vođe lokalnih plemenskih klanova, od formalnih predstavnika vlasti i sudstva.

### Zdravstvena zaštita

Al Hazm ima tri privatne ambulante i jednu malu državnu bolnicu, u kojoj se mogu obaviti samo najhitniji medicinski zahvati. Veća bolnica izgrađena je još 1980e, ali je ostala zatvorena zbog nedostatka novaca za njeno potpuno uređenje i nekih administrativnih problema oko zemljišta na kojem je izgrađena.

Izvori
------

1. 1 2  Broj stanovnika Al Hazma, na stranicama citypopulation.de
2. 1 2 3 4  „Moneer Al-Omar: The Road to Al-Jawf; Unchanged Province Over Centuries". Arhivirano iz originala na datum 2011-03-25. Pristupljeno 2011-02-10.
3. ↑  Al-Hazm Airport Information, na stranicama International Air Charter

Vanjske veze
------------

* Faez al-Makhrafi: Jawf, forgotten governorate 1-3, 20. august 2009. (Yemen News Agency) ()

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |
**Žužemberk** (njemački: *Seisenberg*) je gradić u Sloveniji od 1.040 stanovnika, on je i administrativni centar Občine Žužemberk.

Geografske karakteristike
-------------------------

Žužemberk leži duž obala rijeke Krke, udaljen oko 50 km jugoistočno od Ljubljane.

Historija
---------

Svoje neobično ime mjesto je dobilo jer se za srednjeg vijeka na obližnjem brdu Einsenberg (današnja Zafara) kopalo željezo, pa se i samo naselje nazvalo *Seisenberg*, što je lokalno slavensko stanovništvo krivo čulo kao 
Žužemberk. Mjesto se razvilo oko utvrde, koja postoji od 11. vijeka. 

*Seisenberg* je pravo sajmovanja dobio najvjerojatnije tokom 14. vijeka, jer se u nekoj nagodbi iz 1399. već navodi kao trgovište. Negdje od 1413. je sjedište istoimene župe.
Njegovu utvrdu je između 1526. - 1533. značajno poboljšao izgradnjom bastiona, tadašnji feudalni gospodar knez biskup Krištof Raubar.

Izvori
------

1. 1 2 3 4  „Slovenia: Jugovzhodna Slovenija / Dolenjska" (engleski). City population. Pristupljeno 05. 05. 2014.
2. 1 2 3  „Zgodovina" (slovenski). Občina Žužemberk. Arhivirano iz originala na datum 2013-12-20. Pristupljeno 05. 05. 2014.

Vanjske veze
------------

***Žužemberk*** na Wikimedijinoj ostavi

* Službene stranice Općine Žužemberk ()
**King William's Town** je grad od 28 118 stanovnika (po popisu iz 2001.) u južnoafričkoj provinciji Istočni Kaap, udaljen pola sata vožnje od Istočnog Londona. *King William's Town* kog njegovi stanovnici jednostavno zovu **King** dio je megalopolisa - **Buffalo City** (gusto urbaniziranog kraja, koji je organiziran kao jedna općina, u kojem su osim King William's Towna i gradovi Bhisho i Istočni London) koji ima 1 400 000 stanovnika. 

*King William's Town* je u Južnoafričkoj Republici poznat po svojim odličnim školama.

Historija
---------

*King William's Town* izrastao je iz misionarske stanice za evangelizaciju lokalnih domorodaca osnovane - 1826.  Njegova važnost porasla je od 1835. kad je postao sjedište britanske vojske za taj kraj, naročito za vrijeme Ratova s Xhosama. Grad je nazvan po tadašnjem britanskom kralju Williamu IV. Britanska vojska napustila je grad pod pritiskom Xhosa u decembru 1836. ali ga je ponovno zauzela 1847. Od tad je grad bio sjedište Britanske Kaffrarie, male kolonije od tadašnje luke Port Rex do *King William's Towna* koja je od 1865. anektirana u Koloniju Rt Dobre Nade. Nakon Krimskog rata u grad su se doselili brojni njemački vojnici dobrovoljci koji su ratovali na strani Britanije u tom ratu.

Geografske karakteristike
-------------------------

King William's Town leži na površini od 55.98 km² uz obale rijeke Buffalo na nadmorskoj visini od 389 m, udaljen oko 60 km od Istočnog Londona (koji leži zapadno), i svega 6 km od Bhishoa s kojim je danas praktički spojen u jedno naselje, tako da širi *King William's Town* ima čak 100 000 stanovnika.

Znamenitosti
------------

Najveća atrakcija grada je Muzej Amathola (nekadašnji Muzej Kaffraria) sa velikom zbirkom sisavaca, i umjetnosti naroda Xhosa.

Privreda i transport
--------------------

*King William's Town* ima razvijenu tekstilnu industriju i brojne kožare. 

Grad je izvrsno povezan autoputem N2 sa obližnjim Istočnim Londonom, te Kaapstadom i Durbanom, a sa željeznicom preko Bloemfonteina sa Johannesburgom i ostalim gradovima Highvelda. 

* U *King William's Townu* je 1946. rođen Steve Biko znameniti južnoafrički borac protiv apartheida, osnivač Pokreta crnačke svijesti (*Black Consciousness Movement*).

Izvori
------

1. 1 2  „*South Africa: Buffalo City*" (engleski). City population. Pristupljeno 15. 03. 2012.
2. ↑  „*King William's Town Eastern Cape South Africa*" (engleski). Pristupljeno 15. 03. 2012.
3. 1 2 3 4  „*King William's Town*" (engleski). Encyclopædia Britannica. Pristupljeno 15. 02. 2012.

Vanjske veze
------------

***King William's Town*** na Wikimedijinoj ostavi

* *King William's Town* na portalu Encyclopædia Britannica ()
* Historija King William's Towna ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 137862802
* LCCN: n83197948

 |
**Marib** (arapski:مأرب) ili **Ma'rib**, je grad u sredini Jemena, udaljen oko 135 km istočno od glavnog grada Sane. Grad ima oko 16,794 stanovnika, leži na nadmorskoj visini od 1200 m, i ima veliku branu pored grada, tako da ima vodu koja je pravo bogatsvo u sušnom Jemenu.

Marib je administrativni centar jemenske Muhafaze Marib od 241.690 stanovnika, u davnoj prošlosti je bio prijestolnica, antičkog biblijskog Kraljevstva Saba.

Historija
---------

Sabejsko kraljevstvo nalazilo se u kraju koji se danas zove Asir u jugozapadnom Jemenu. Sabejski kraljevi ulagali su svoje bogatsvo u grad Marib i velike gradnje poput Brane Marib (koja je za ono vrijeme bila tehničko čudo) koja je služila za navodnjavanje, ostaci te stare brane još su vidljivi. Oni su također gradili i puno dvoraca i hramova na tom području, a bili su poznati po trgovanju s tada skupocjenim tamjanom i smirnom. Sabejci su bili dobri pomorci i zna se da su imali veliki utjecaj na stanovnike istočne Afrike i Kraljevstvo Damot, s druge strane Crvenog mora u Eritreji i Etiopiji one su možda bile jedine zemlje koje su imale dragocjene mirodijske biljke tamjan i smirnu.

Rimski prefekt Egipta Aelius Gallus vodio je ekspediciju do slavnog Mariba u Jemen 25. pne..
.

Stari grad Marib, njegovi posljednji stanovnici napustili su tokom 20. st.. Iako još uvijek postoji malo selo, višekatnice od nepečenih cigli starog historijskog grada su uglavnom u ruševinama. Moderan grad Marib nalazi se oko 3,5 km sjevernije od drevnog grada.

Bombaški napad iz 2007
----------------------

Bombaš samoubojica se 2. jula 2007. zaletio s automobilom punim eksploziva u turističku karavanu, koja je obilazila historijske hramove Mariba. Pritom je ubio 7 španjolskih turista i njihova dva jemenska vodiča, Jemenski funkcioneri su za napad optužili Al-Kaidu.

Literatura
----------

* Andrej Korotajev (1994). Apologia for "The Sabaean Cultural-Political Area" // Bulletin of the School of Oriental and African Studies 57: 469-474 Arhivirano 2013-11-03 na Wayback Machine-u. ().

Izvori
------

1. ↑  Saba / Sa'abia / Sheba (pristupljeno: 27. 06. 2008.),Kessler Associates ()
2. ↑  Chris Scarre, *The Penguin Historical Atlas of Ancient Rome* (London: Penguin Books, 1995), 9. ()
3. ↑  Al Jazeera English - News - Al-Qaeda Blamed For Yemen Attack()

Eksterni linkovi
----------------

***Marib*** na Wikimedijinoj ostavi

* Marib na portalu yementourism.com Arhivirano 2012-07-08 na Wayback Machine-u ()
* Marib, Friedhof des Awam-Tempels, Njemački arheološki institut Arhivirano 2008-05-17 na Wayback Machine-u ()
* DIE STADTMAUERN VON MĀRIB UND SIRWĀH (JEMEN) ()
* O Maribu na stranicama world66 Arhivirano 2008-09-05 na Wayback Machine-u ()

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |